anag007/asmitai_wiki_konkani_dataset huggingface dataset:
ಮಾತೆವಾ ಪರ್ಮಾಣೆಂ ಜೆಜು ಕ್ರಿಸ್ತಾಚೆಂ ಶುಭ್ವರ್ತಮಾನ್

Gospel of Matthew.
ಮಾತೆವ್ ಬಾರಾ ಧರಂದುತಾಂ ಮದ್ಲೊ ಎಕ್ಲೊ ಆನಿ ಹ್ಯಾ ಶುಭ್ವರ್ತಮಾನಾಚೊ ಬರಯ್ನಾರ್. ತೊ ಆಲ್ಫೆವಾಚೊ ಪುತ್; ಕಾಪೆರ್ನಾವ್ಮಾಂತ್ ದನ್ಡ್ ವಸುಲ್ ಕರ್ತಾಲೊ ತೆದ್ನಾ ಜೆಜುನ್ ತಾಕಾ ಆಪ್ಲೊ ಪಾಟ್ಲಾವ್ ಕರುಂಕ್ ಆಪಯ್ಲೊ. ಮಾರ್ಕು ಆನಿ ಲುಕ್ ಖಬರ್ ಕರ್ತಾತ್ ತೊ "ಲೆವಿ" ಹಚ್ ಮಾತೆವ್. ಜೆಜುನ್ ತಾಕಾ ಆಪ್ಲ್ಯಾ ಬಾರಾ ಧರ್ಮುದುತಾಂ ಮದೆಂಯ್ ವಿಂಚುನ್ ಕಾಡ್ಲೊ. ಪವಿತ್ರ್ ಆತಂಯಾಚ್ಯಾ ಯೆಣ್ಯಾ ಉಪ್ರಾಂತ್, ಪಯ್ಲೊ ತೊ ಫಕತ್ ಪಾಲೆಸ್ತಿನಾಚ್ಯಾ ಪವಿತ್ರ್-ಸಭಾಂ ಖಾತಿರ್ ವಾವುರ್ಲೊ. ಆಪ್ಲ್ಯಾ ದೆಸಾಚ್ಯಾ ಜುದೆವ್ ಭಾವಾಂಭಯ್ಣಿಂಕ್ ಬರವ್ನ್ ಮಾತೆವಾನ್ ಆಪ್ಲೆ ಆರಾಮಾಯ್ಕ್ ಆವಯ್-ಭಾಶೆನ್ ಶುಭ್ವರ್ತಮಾನ್ ಬರಯ್ಲೆಂ.
ಹಾಚೆ ಉಪ್ರಾಂತ್, 42ವ್ಯಾ ವರ್ಸಾ ಹೆರದ್ ಆಗ್ರಿಪಾನ್ ಧುಮಾಳೊ ಸುರು ಕೆಲೊ ತೆದ್ನಾ, ಮಾತೆವ್ ದುಸ್ರ್ಯಾ ಗಾಂವಾಂನಿಂ ಜೆಜುಚೆಂ ನಾಂವ್ ಪರ್ಗಟುಂಕ್ ಗೆಲೊ. ಆಂಕಾಂ ಆನಿಕ್-ಉಯ್ ಖಬರ್ ಪಾವ್ಲ್ಯಾ ತ್ಯಾ ಪರ್ಮಾಣೆಂ, ತೊ ಪಾಲೆಸ್ತಿನಾಂತ್ಲೊ ಭಾಯ್ರ್ ಸರ್ಲೊ ತ್ಯಾ ಕಾಳಾ ನಿ ಜೆರುಸಾಲ್ಯಾಚಿ ಸಭಾ ಭರ್ಲಿ ತ್ಯಾ ಕಾಳಾ ಮದೆಂ, ಮ್ಹಣ್ಗೆ 42 ವ್ಯಾ ಆನಿ 50ವ್ಯಾ ವರ್ಸಾಂ ಮದೆಂ, ವೊ ತಾಚ್ಯಾ ಉಪ್ರಾಂತ್ ಲೆಗುನ್, ಮಾತೆವಾನ್ ಶುಭ್ವರ್ತಮಾನ್ ಬರಯ್ಲೆಂ. ತರಿ ಆಸ್ತಾನಾ, ಮಾತೆವಾಚೆಂ ಶುಭ್ವರ್ತಮಾನ್ 
ಪವಿತ್ರ್ ಶಾರ್ ಆನಿ ಆಚೆಂ ದೆವ್ಮಂದಿರ್ ಅಜುನ್ ಉಬಿಂ ಆಸ್ಲಲೆ ಪರಿಂ ಖಬರ್ ಕರ್ತಾ ದೆಖುನ್ ಆನಿ ಜೆಜುನ್ ಜೆರುಸಾಲ್ಯಾ ವಿಶಿಂ ಭಾಕಿತ್ ಕೆಲ್ಲೆಂ ತಾಚೆಂ ಮಾತೆವ್ ಕಾಯ್ ಸಾಂಗಿನಾ ಮ್ಹಣ್ಟಚ್, ದುಬಾವಾ ವಿರೆತ್ ಹೆಂ ಶುಭ್ವರ್ತಮಾನ್, ರಂಕಾರಾಂನಿಂ ಜೆರುಸಾಲ್ಯಾಚೆಂ ನಿಸನ್ಟನ್ ಕರ್ಚೆ ಆದಿಂ ಬರಯ್ಲೆಂ ಮ್ಹಣ್ ಠಾವೆಂ ಜಾತಾ. ಹೆಂ ಶುಭ್ವರ್ತಮಾನ್ ರಕ್ಡೆಂಚ್ ಗ್ರಿಕ್ ಭಾಶೆನ್ ಉತ್ರಾಯ್ಲೆಂ, ಚಡ್ ಕರುನ್ ಮಾತೆವ್ ಜಿವಚ್ ಆಸ್ತಾನಾ, 70-ವ್ಯಾ ವೊ 80-ವ್ಯಾ ವರ್ಸಾ. ಉಪ್ರಾಂತ್ ತಾಚೆಂ ಮುಳ್ಬರವ್ಪ್ ಸಾನ್ಡ್ಲೆಂ.
ಆದ್ಲ್ಯಾ ಕರಾರಾಂತ್ ದೆವಾನ್ ಭಾಸಾಯ್ಲ್ಲೊ ಸಡ್ವಣಾರ್ ಹಚ್ ನಾಜಾರೆತ್ಚೊ ಜೆಜು ಆನಿ ತಾಚೆ ಸವೆಂ ದೆವಾನ್ ಆದಿಂ ಭಾಸಾವ್ಣಿಯೊ ಕೆಲ್ಲ್ಯೊ ತ್ಯೊ ಶಾರ್ತಿ ಪಾವ್ಲ್ಯೊ ಮ್ಹಣ್ ದಾಖವ್ನ್, ಕ್ರಿಸ್ತಾಂವ್ ಜಾಲ್ಲ್ಯಾ ಜುದೆವಾಂ ಖಾತಿರ್ ಮಾತೆವಾನ್ ಹೆಂ ಶುಭ್ವರ್ತಮಾನ್ ಬರಯ್ಲೆಂ.
ಹ್ಯಾ ಶುಭ್ವರ್ತಮಾನಾಚೊ ಮುಖೆಲ್ ವಿಶಯ್ ಮ್ಹಳ್ಯಾರ್ ಸರ್ಗಿಂಚೆಂ ವೊ ದೆವಾಚೆಂ ರಾಜ್. ತೆಂ ಸಂವ್ಸಾರಾಂತ್ ಸ್ಥಾಪುಂಕ್ ಜೆಜು ಸಡ್ವಣಾರ್ ಆಯ್ಲೊ. ಸಗ್ಳ್ಯಾ ಮನ್ಶಾಂನಿಂ ದೆವಾಕ್ ಆಪ್ಲೊ ರಾಜಾ ಮ್ಹಣ್ ವಳ್ಖುನ್ ಘೆವಂಚೊ, ತಾಚಿ ಚಾಕ್ರಿ ಕರ್ಚಿ ಆನಿ ತಾಚೊ ಮಗ್ ಕರ್ಚೊ – ಹೆಂಚ್ ತೆಂ ಹ್ಯಾಚ್ ಸಂವ್ಸಾರಾಂತ್ ಸುರು ಜಾತಾ ತೆಂ ಸರ್ಗಿಂಚೆಂ ರಾಜ್.
ಮಾತೆವ್ ಜುದೆವ್ ಆಲ್ಸೊ ಆನಿ ತೊ ಜುದೆವಾಂ ಖಾತಿರ್ ಬರಯ್ತಾ ದೆಖುನ್, ಜೆಜುಚ್ಯಾ ಜಿವಿತಾ ಆನಿ ಕರ್ಣಿಯಾಂ ವರ್ವಿಂ ಆದ್ಲೊ ಕರಾರ್ ಸಪುರ್ಣಾಯ್ೆಕ್ ಪಾವ್ಲೊ ಮ್ಹಣ್ ಮಾತೆವ್ ಬಗರ್ – ಬಗರ್ ದಾಖವ್ನ್ ದಿತಾ.
ಹ್ಯಾ ಶುಭ್ವರ್ತಮಾನಾಚಿ ಮಾನ್ಡಾವಳ್ ಅಶಿ :
ಜೆಜು ಕ್ರಿಸ್ತಾಚಿ ವಂಶಾವಳ್ ಆನಿ ಜಲಂ : 1:1 – 2:23
ಜುಾಂವ್ ಬಾತಿಸ್ತಾಚೊ ವಾವ್ರ್ : 3:1-12
ಜೆಜುಚೆಂ ಸ್ನಾನ್ ಆನಿ ತಾಳ್ಣಿಯೊ : 3:13 – 4 : 11
ಗಾಲಿಲೆಇಯಾಂತ್ ಜೆಜುಚೊ ಭವ್ಶಿಕ್ ವಾವ್ರ್ : 4:12 – 18:35
ಗಾಲಿಲೆಇಯಾ ಥಾನ್ ಜೆರುಸಾಲ್ಯಾಕ್: 19: 1 – 20 : 34
ಜೆಜುಚೆಂ ನಿಮಾಣೆಂ ಸಾತಳೆಂ : 21:1 – 27: 66
ಜೆಜುಚೆಂ ಪುನರ್ಜಿವಂತ್ಪಣ್ ಆನಿ ದರ್ಶನಾಂ: 28: 1 - 20
ऍनी बेझं

एॅनी बेझंट ही एक भारतीय राजकरण,धर्म,शिक्षण,समाजसुदारणा आदी क्षेत्रांत म्हान कार्य केल्ली एक ब्रिटीश बायलमानीस.
नामनेच्यो थाऑसॉफिस्ट आनी भारतीय राजकारण, धर्म, शिक्षण, समाजसुदारणा 
आदीं क्षेत्रांत म्हान कार्य केल्ली एक ब्रिटीस बायलमनीस. तिचो जल्म इंग्लंडात 1
ऑक्टोबर 1847 दिसा जालो. तिची आवय एमिली ही आयरीश आसली आनी बापूय
विल्यम पेजवुड हो लेगीत ताच्या आवय कडल्यान आयरीशच आशिल्लो. एमिलीक तिच्या 
आवयच्या इश्टिणीन शिकपा खातीर आपले लागीं दवरून घेतलें. एमिलीक तिणे जर्मन, 
फ्रेंच हो भासो आनी संगीत हाचें शिक्षण दिलें. तशेच ऍनीत समाजसेवेची आवड निर्माण केली.
या काळांत ऍनी वृत्तीन पांथीक जाली. फुडे रेव्हफ्रँक बेझंट या ख्रिस्ती पंथोपदेशका लागीं तिचें
लग्र जालें. तांकां दिग्बी हो चलो आनी मेबेल नावाची चली अशीं दोन भुरगीं जालीं. 1874 
चालर्झ ब्रॅडला हांच्या ‘नॅशनल सेक्युसर सोसायटी’ त एमिली सामील जाली. त्या काळांत
नास्तिकता, संततिनियमन, बायलांक मतदानाचो अधिकार हांचो प्रचार केल्ले खातीर तिचो 
खूब्ब सामाजीक छळ जालो. तिचेर खटले भरले गेले. लंडनातल्या पयल्या ट्रेड युनियन्सची 
स्थापन तिणेच केली. 1893 या वर्सा ऍनी भारतांत आयली आनी मरसंर भारतांतूच रावली.
हांगा तिणे धर्म, शिक्षण आनी संस्कृतीचे सखोल अध्ययन केले. आपूण आदल्या जल्मांत
हिंदू आशिल्ली आनी या जल्मांतूय आपूण श्रध्देन हिंदू आसा अशें ती मानपाक लागली.
तिणें भारतभर प्रवास करून रामायण, महाभारत, उपनिषदां हांचेर अनेक व्याखानां दिली. 
गितेचे इंग्लीशींत भाशांतर केलें (1905). तिणें लागीं लागीं 450 ग्रंथ बरयलें.ता. 20
सप्टेंबर 1933 दिसा तिका मरण आयलें.
Koro Jezucho Igorz

 Koro Jezuch Igorz ("True Jesus Church") he ek svotantr Igorz, Beijingan, China 1917 vorsak stapnam keloli. Aiz, hanga 1.5 million munis in 45 Deshason and 6 continentant. He Igorz 'Pentecostal branch of Kristanvponn' cho aek shaka ha. 1932 son, hey Igorz India'n ghodle gele. Amcho laksh soglank Jezu Christa boglek eoupachi suchna diupachem. Ya igorzache dha command'ment asai:
Sondex.
“Jezu Krist, Sobdh zo munis zallo, patkianchea sodvonnem passot khursar mell’lo, tisrea disak punorjivontt zallo, ani sorgar chodlo. Munxea kullacho eklo sodvondar, sorg ani sonvsaracho rochnar, ani ekloch khoro Dev.”
“Povitr Pustok, ponno ani novo korar aslolo, Devachea prernean boroilo, ekuch sot Dhormgronth ani ek proman Kristi jivitak ”
“Salvasanv, Devachea kurpean meota, bhavartha vorvim. “Povitr ponnan jieunk, Devak mann diupak ani munxeakulacho mogh korpak, bhavartheanni, Povitr Otmeache adharant raupak zai.”
ग्रेनेडा

, उत्तर अमेरिकेंतलो देस आसा। ताची राजधानी सेंट जॉर्ज नगर आसा।
Ago Fulambai - Dulpod

Ago Fulambai.
O my Flower-Girl!
Type: Dulpod
Source: J.A.A. Fernandes, vulgo: André Xett (1884-1980). Album Cantarancho. Song No. 106. Bogtavaddo, Chorão
Musical form: Binary
Literary form: Monologue
Translated by António Vicente de Noronha (1895-1982), Pandavaddo, Chorão, July 1981
Ago fulambai, agô fulambai,
O my Flower-Girl!
Fulanchem mojem bai – Fulam-bai.
You are beautiful like a flower, my Flower-Girl.
Motté motté polkist fulambai,
Well known dancers, my Flower-Girl,
Tuca kiteac zai.
Why do you want.
Tambde tujé vónt fulambai,
Your lips are red, my Flower-Girl,
Rozam sarke pole – Fulambai,
Your cheeks are like roses, my Flower-Girl.
Motté motté pôlkist fulambai,
Well known dancers, my Flower-Girl,
Soglech tuje codde.
They are all after you.
Garçé tuje dollé fulambai,
Your eyes are brillant, my Flower-Girl,
Arxeant vochon pollé – Fulambai.
Go and have a look in the mirror, my Flower-Girl,
Motté motté polkist fulambai,
Well known dancers, my Flower-Girl,
Tuca mod´tat dollé.
Are making signs to you with their eyes.
Polleiat.
Dulpod Goenche
डायना फेर्नांडीस

डायना फेर्नांडीस हे एक तियात्रीस्त.
जल्म.
डायना म्हूण तियात्राचे माचयेर तें फामाद जालें पूण ताचें सारकें नांव उबाल्दीन फेर्नांडीस.ताचो जल्म १७ मे १९४२ ह्या वर्सा नावेली, साश्ट गोंय हांगा जालो. तें तांच्या सात भांवडां मदीं सगळ्यां परस ल्हान आशिल्लें. ताचो कुटूंब पयली सावन खेळ तियात्रांत आशिल्लो.ताच्या बापूय स्वर्गीय जोस बेबटीस्टा हांणी खेळ तियात्रांत बरयिल्ले आनी तांतून अभिनय लेगीत केल्ले. डायना एक वर्साचें आशिल्ले तेन्ना ताचो बापूय मेलो ताका लागून तें चड तेंप आपल्या बापायक पळोवंक शकलें ना. ताचो एकलो भाव कारीदादे कामिलो बेबटीस्टा (Caridade Camilo Baptista) हो तियात्रांत अभिनय करतालो आनी वांगडा माचयेची सजावट, पंडाल घालपाचेय कत्रांट(contract) तो घेतालो. भावाचें फाटबळ आसतना आनी आपले स्वर्गीय आवय युफरमियाना कुथिन्हो डायना (Eufermiana Coutinho Daina) हिणें दिल्लें प्रोत्साहन घेवन डायनातियात्राचे माचयेर यशस्वी बायल म्हूण पर्जळ्ळी.
शिक्षण.
पुर्तुगेजीन प्रिमैरो ग्राव (Primeiro Grau) आनी सेगुन्दो ग्राव (Segundo Grau) सोपल्या उपरांत तें होली फॅमिली कोनवेंट स्कूल, सांकवाळ हांगा तिणें फुडलें शिकप केलें आनी ताचे उपरांत तिणें फातिमा कोनवेंट स्कूल, मडगांव हांगा आपलें शिक्षण पुराय केलें. शाळेंत आसतना भुरगेपणांत अभिनय करपाचो गूण ताचे भितर दिसून येतालो. तें सात वर्साचें आशिल्लें तेन्ना सावन तांणी आपल्या शाळेंत जाल्या नाटकांनी भाग घेवन आपली कला सादर करून सगळ्यांची शाबासकी ताणें मेळयल्ली.
वावर.
अभिनय करपाची ताची उमेद चालू दवरूंक एक वेगळेच तरेची उर्बा ताका मेळ्ळी. तें आठ वर्सांचें आशिल्लें तेन्ना ताका एका व्हड तियात्र मळा वयल्या अष्टतासांचेमनीस स्वर्गीय मिंगेल रोज (Minguel Rod) हांचो तियात्र 'ओपन टू क्लोज'(Open to Close) ह्या तियात्रांत अभिनय करपाची संद ताका मेळ्ळी.व्हड व्हड दिग्दर्शकां वांगडा वेग-वेगळ्या गांवांनी ताणें नबो नाट्य आनी तियात्रांनी काम केलां. लिगोरिओ फर्नानडींस (Ligorio Fernandes) हांचो 'जेसजुदास'(Jesjudas), 'देवाचें व्हड उपकार'; एम. बॉयर हांचो 'बेकार एमप्रेगादो'(Bekar Empregado); जुनियर रोड हांचो 'आदी तें आतां हें'(Adim Tem Atam Hem) ; आनी जो मेनी (Joe Meny) हांच्या तियात्रांनी काम केलां.
डायना जोखिम ऍन्थनी फेर्नांडीस हांच्या वांगडा लग्न जालें. ताच्या घोवालें खरें घर मन्डूर, पूण १९६५ ह्या वर्सा मुंबय रावन ताणें हिशोब सांबाळपाचें (Accountant) काम करतालो. ताच्या घोवान ताका तियात्रांत काम करपाचेर केन्नाच बंदी हाडूंक ना आनी तो ताच्या वांगडा येसाय करतात थंय लेगीत येतालो आनी हाचो ताका अभिमान आसा.ताचो घोव ताका तांच्या लग्नाच्या बारव्या वर्सा म्हणजेच १९७७ ह्या वर्सा हो संवसार सोडून गेलो. डायनाक पयलींच स भुरगीं आनी सातवें जावपाचें आशिल्लें. ताणें तियात्राच्या माचयेर खूब कश्ट करून काम केलें आनी आपल्या भुरग्यांक बरें शिक्षण आनी देख दिली म्हूण ताची सगळीं भुरगीं आतां बरो संवसार करूंक पावलीं म्हूणहाचो ताका गर्व आसा. १९८५ वर्सा तें आज पासून तें फामाद लेखक आनी दिग्दर्शक प्रिंसजेकोब हांच्या वांगडा कामकरता. १९८५ पासून तिणें प्रिंस जॅकोब हांणी निर्मिल्ल्या तियात्रांनी केन्ना विनोदी जाल्यार केन्ना आवय, सासुमांय, गंभीर भुमिका आसले वेग-वेगळे अभिनय करून लोकांची मना जिंकल्यांत.
आदिमाता

बायलरुपी ईश्वर वेगवेगळ्या धर्मांत आनी समाजांत ईश्वर हो बायलेच्या वा दादल्याच्या रुपान कल्पिलेलो आसा. ह्या बायलरूपी ईश्वराक आदिमाता म्हणटात आनी दादलेरूपी ईश्वराक आदिपिता म्हणटात. दादलेरुपी ईश्वरापरस मनशाक बायलरुपी ईश्वराची कल्पना पयलीं आयली अशें म्हणटात. मनीसजल्माक दादलो कारण आसता काय ना हेविशीं आदिमानवांत दुबाव आशिल्लो. त्या काळांत बायल ही जननी आसा हें कळिल्ल्यान तिचेविशीं आदर आनी ममता ह्यो भावना तयार जाल्यो. आवयभक्तीचें व्हडपण आदिमातचे भक्तींत जावपाची प्रक्रिया, बापायविशीं जाण नाशिल्ल्या काळांत म्हणजेच मातृसत्ताक सामाजसंस्थेत जाली.
समेस्त आदिम, अर्दसंस्कृत आनी पूर्णसंस्कृत संवसारांतल्या धर्मांनी प्रजा, मोनजात आनी धान्य हांचे समृध्दीपासत जाय आशिल्ले सुफलताविधी मेळटात. योनी, थानां आनी लिंग ही सुफलता विधींतलीं म्हत्वाचीं प्रतिकां आसात अशें पूर्विल्ल्या आनी आदिम संस्कृतायेच्या अध्ययनान सिध्द जालां. देखून जननशक्तिचें प्रतीक म्हळ्यार आदिमाता मानतात. धर्मशास्त्रांत शिवाची अर्धांगी पार्वती हिचो उल्लेख ‘ शक्ती ’ ह्या नांवान केल्लो दिसता आनी देवीपुजेच्या संप्रदायाक ‘ शाक्तपंथ ’ म्हणटात.
दादलेरुपी ईश्वराचे भक्तीक युयुत्सू समाजांत म्हत्व आयलें अशें म्हणटात. ह्या समाजांत परतून परतून झुजाची गरज लागताली. वैदिक आर्यांचो समाज हो झुजपी आनी झुजमोगी समाज आशिल्लो ही गजाल इंद्र ह्या युध्दरत, सशस्त्र आनी बुदवंत देवावेल्यान कळून येता. पूर्विल्ल्या ग्रीक समाजांत झ्यूस हो देव पराक्रमी आशिल्ल्यान ताका सगळ्या देवांपरस व्हड मानतात,कारण तो पराक्रमी आशिल्लो. वैदिक वाङमयांत देवी वा आदिमाता हिचें म्हत्व मेळना पूण हिंदूच्या धर्मीक कार्यांत, देवाच्या उत्सवांत देवीचें म्हत्व दिसून येता. तशेंच ज्या वाठारांत थंयच्या जमाजाक झुजाची केन्नाच गरज उप्रासली ना थंय देवीक म्हत्व आशिल्लें. ही देवी फुडें देवाक फाटल्यान घालून झुजांत गरज भासतकच स्वता झुजाची देवी जाली. मार्कंडेय पुराणांत दुर्गा ही झुजदेवी कशी जाली हें ‘ सप्तशती ’ प्रकरणांत सांगलां. संवसारांतल्या कितल्याशाच क्रिस्ताआदल्या धर्मांत आनी समाजांत आदिमातेची पुजा करतात. अॅसिरियांत ‘ इश्तार ’ हिका सगळ्या देवांची जननी म्हळ्यार आदिमाता मानतात.
इजिप्त राज्यांतली इझीस, फिनिशियांतली अॅस्टोरेथ अथीना, अॅफ्रोडाइटी, डिमीटर ह्यो ग्रीक देवता, तशेंच सिबिल, मिनर्व्हा, व्हीनस आदी रोमन देवींची नामना आसा. अमेरिकेंतल्या मेक्सिको हांगा अॅझटेक आनी माया संस्कृतायेंत आदिमातेची पूजा करपाची चाल आसा. क्रिस्ताची आवय मारी ही क्रिस्ताआदल्या संस्कृतायेंतल्या सगळ्या देवांचे आवयचें रुप आसा. प्रॉटेस्टंट पंथावांगडाच हेर पूर्विल्ल्या ख्रिस्त पंथात तिका खूब म्हत्व आसा. क्रिस्ताचो बापूय जोसेफ हाच्या संबंदाशिवाय मेरीपसून क्रिस्ताचो जल्म जालो. हे कथेवेल्यान क्रिस्ताआदीं काळांत तिका आदिमातेचें स्वरूप प्राप्त जालें हे कळटा.
भारतांत आदिमातेची वा देवीची पूजा वेदपूर्व काळासावन चलत आयल्या. मोहेंजोदडो आनी हडप्पा ह्या शारांनी जाल्ल्या उत्खननांत देवीचीं जायतीं प्रतीकां मेळ्ळ्यांत. ऋग्वेद ह्या पूर्विल्ल्या ग्रंथांत दादलेरुपी देवाची स्तोत्रां चड आसलीं तरी सगळ्या देवांचीं आवय म्हूण अदितीचो बरेच कडेन उल्लेख मेळटा. वेदोत्तर काळांत भारतांत हिंदू धर्मांत, काली, लक्ष्मी,सरस्वती, दुर्गा, पार्वती, अंबा, भवानी, जगदंबा आदी देवींची आदिमाता म्हूण पूजा करतात. ही पूजा चडशी भारतांतल्या सगळ्या वाठारांत कितल्याशाच वर्सापयलींसावन चलत आयल्या.
दोहा

दोहा एक छंद. हो मात्रीक अर्धसम छंद. दोग्धि चित्तमिती दोहा = जो चित्त दवित करता, तो दोहा, अशी हाची व्याख्या केल्या. द्विपदी ह्या शब्दावयल्यान हें नांव आयलां अशें मानतात. हातूंत पयल्या आनी तिसऱ्या चरणांनी 13 मात्रा आनी दुसऱ्या आनी चवथ्या चरणांनी 11 मात्रा आसतात. चरणाचे अखेरेक यती आसता. विशम चरणाचे अखेरेक ज गण नासचो आनी निमाणें लघू आसचो असो नेम आसा.
हिंदी भाशेक हो छंद अपभ्रंश भाशेकडल्यान मेळ्ळो. अपभ्रंशांत आनी हिंदी भाशेंत दोह्यांचे कितलेशेच झेले आसून मुनीयोगीन्द्र, रामसिंह, देवसेन आनी हेर बौध्दी सिध्द हांणी आपले रचणुकेंत दोहा छंदाचो उपेग केला. 'प्राकृतपैङ्गलम्' ह्या छंदोग्रंथांत वट्ट तेवीस दोहा प्रकारांची विस्कटावणी केल्या.
हिंदीतल्या चडशा सगळ्या कवींनी हो छंद वापरला. दोहा हो मुक्तक काव्याचो महत्वाचो छंद. भक्तीयुगांतले प्रबंध रचणुकेंत दोह्याचो व्हडा प्रमाणांत उपेग केल्लो दिसता. तुलसीदासाचें 'रामचरित मानस' आनी जायसीचें 'पद्मावत' हातूंत दोहे मेळटात.
दोहा आनी साखी हे शब्द सारक्या अर्थाचे आसात. कबीराच्यो साख्यो ह्यो दोह्यांसारक्योच आसात. साखी हो साक्षी ह्या उतराचो अपभ्रंश जावन आसा. गोरखपंथी काव्याच्या प्रभावाक लागून कबीरपंथी कवींनीं हो छंद आपणायलो, अशें म्हण्टात. बिकानेरचो राजा अनूपसिंह हाणें 'दोहा-रत्नाकर' नांवाचो एक व्हडलो दोह्यांचो झेलो तयार करून घेतिल्लो. तातूंत शेंकड्यांनी कवींचे सुमार 4500 दोहे संकलीत केल्ले आसात.
अपभ्रंश साहित्याचे उदरगतीवांगडा दोहा छंदाचो प्रचार वाडलो. हिंदी भाशेप्रमाणूच राजस्थानी आनी गुजराती भाशांनीय दोह्यांची रचना जाल्या. साहित्याच्याच मळार न्हय, जाल्यार लोकवेदांतूय दोहा छंदाक म्हत्वाची सुवात प्राप्त जाल्या. लिखीत दोह्यांपरस तोंड्यां घोळत प्रचलीत जाल्ल्या अलिखीत दोह्यांचो आंकडो खूब व्हड आसा.
जैन लोक पुजेचे सुर्वेक वेगवेगळ्या रागांनी दोहे गायतात. ह्या छंदांत वेगवेगळ्या विशयांचेर काव्यां निर्मिल्लीं दिसतात. सामान्य विशयांप्रमाणूच आयुर्वेद, ज्योतीश ह्या विशयांवयले कांय ग्रंथूय दोहा छंदात रचिल्ले आसात.
दोह्याचें एक उदाहरण अशें -
स्वर्ग सात असमानपर, भटकत है मन मूढ|
खलिक तो खोया नहीं, उसी महल में ढूँढ||
अर्थ - हे मूर्ख मना, सात सर्गांच्या अवकाशांत तूं हेडटा, पूण परमेश्वर खंयच शेणूंक ना. तूं जंय आसा थंयच ताका सोद.
जेरोनीयो दामासेनो ब्रिटो

जेरोनीयो दामासेनो ब्रिटो
जल्म.
जेरोनीयो दामासेनो ब्रिटो 19 मे 1946 ह्या वर्सा जालो. सेलेस्टीनो ब्रिटो तांचो बापूय आनी पासकीना ब्रिटो ही तांची आवय, तांचो जल्म मांद्रे उत्तर गोंय हांगा जालो.
वावर.
तांणीं 8 वर्सांच्या पिरायेचो आसतना म्हळ्यार 1958 ह्या वर्सा म्हापशेंच्या गिलबर्ट पिंटो हांणी बरयल्ल्या आनी दिग्दर्शीत केल्ल्या ‘नोश्टी आशा’ ह्या मांद्रे गांवांत जाल्ल्या तियात्रा वरवीं अभिनय क्षेत्रांत पावल दवरलें.
तांणी जायते तियात्र बरयल्यात आनी दिग्दर्शीत केल्यात जशे, 'खाशा पाय', 'दुडू वो मोग', 'मुनीस वो देवचार', 'सोंवसारान चोड गोरजेचे', 'निश्टूर मुनीस', 'इनाम', 'घातक्याक घात', 'कालीज वो फातोर', 'मोगाचे शेजारी', 'ओशें घोडचें नासलें' आदी.
तांणी मिलाग्रीस दे चांदोर ह्या फामाद तियात्रिस्तांच्या 'माय पुताक तागडेन जोखता' ह्या तियात्रांत भुमीका केल्ल्या आनी आलेशीन दे मोरजींच्या आनी तरने दिग्दर्शक जशे बासिलियो बापतीस्त कार्वाल्हो जाका बि. बी. सी म्हुण चड वळखताले अशा साबार तियात्रिस्ता खातीर काम केलां. तो गोंय आकाशवाणीचो मान्यताय प्राप्त जाल्लो कलाकार आसा. तांणी जायत्या संगीत कार्यावळीं खातीर गायन केला, तशेंच वालंकण सायबिणिची ओचोरयां ही सी.डी प्रकाशीत केल्या. ते आयजूय तियात्र माचयेर वावुरतात, जंय ते गायता, बरयता आनी दिग्दर्शन लेगीत करता.
पुरस्कार.
तांणी कला अकादमींच्या आनी तियात्र अकादमी, गोंय हांच्या साबार नामनेच्या तियात्र सर्तींनी गोंयभर वांटो घेतला आनी गायना पासत तांकां जायते पुरस्कार लेगीत फावो जाल्यात.
Sant Judasak Magnnem

Sant Judasak Magnnem.
Prayer to Saint Judas
Onodvont Apostla St Judas Thaddeva, Jezuchea visvasi chakra ani ixtta, ghatkea Judasachea nanva pasot zaite zann visorle tujem nanv; punn Igorz Mata tuka man'ta ani tuka ulo marta tum askari mhonn soglleam sanddleleam ani axa nasleleam kamancho.
Mhoje pasot mag zo vortotam itlo dolldiro. Mhaka pav hanv tuka prartham hem kherit dennem zantunt Devan tuka xrungaila ani jea vorvim tum rokddoch pavtai kosoleach adharachi axa na thoim.
Hem mhoje vhoddle gorjent di mhaka tuzo alaxiro, mello-xi kor mhaka bhuzvonn ani sorgincho adhar sogllea mhojeam gorzamnim, dukhimnim ani khontimnim, bhov korun
"(hanga magchem kitem zai tem )"
ani hanv pavoso(xi) kor porkonddunk Devak tujea ani soglleam bhoktanchea sangata sasnnachea sasnnak. Hanv tuka bhasaitam bhagevont Judasa, kednanch visorchonam mhonn ho tuzo vhoddlo upkar ani kednanch tuka mandinastana ravchonam mhonn mhozo kherit ani podvecho askari koso ani mhoje kodde ghoddta titlem kortolom mhonn vaddounk soglleam sorim tujem bhoktiponn. Saint Judas amchea pasot vinot kor je ami tuka man'tanv ani tuzo adhar magtanv titleam-i pasot.
Amen 
Polleiat.
Jude_the_Apostle
व्हेलेंटायन डे

व्हेलेंटायन डे हो मोग्यांचो दिस (सेंट व्हेलेंटायन डे). 14 फेब्रुवारी हो दीस पुराय संवसारभर व्हेलेंटायन डे म्हूण मनयतात. ह्या दिसा मोगी एकामेकांक 'बी माय वेलेंटायन' (म्हजेंच मोगी तूं) अशें बरयल्लें कार्ड धाडटात.
सेंट व्हेलेंटायन.
जांच्या नांवांन हो दीस मनयता तो सेंट व्हेलेंटायन किरिस्तांव धर्माचो रोमनाचो राजा क्लायडियन- 2 हाणें व्हेलेंटायनाची किरिस्तांव धर्मा आडची शिकवण पळोवन ताका बंदखणींत घालो. तेन्नाच्या काळांत सैनीक भरती खातीर लग्नाचेर बंदी घाल्ली. तरी आसताना तो आपल्या मोगी चलयेवांगडा लग्न जालो. ताणें हें क्लॉडियरसाच्या हुकमाआड केल्ल्यान ताणें ताका 14 फेब्रुवारी दिसा मरणाची ख्यास्त फर्मायली.
व्हेलेंटायन जंय ख्यास्त भोगतालो ताच्या जनेला भायर व्हायलटाचीं खूब झाडां आशिल्लीं. त्या झाडांचें एक पान काडून ताचेर तुज्या व्हेलेंटायनाची याद दवर हे शब्द बरयलें आनी ते पान बंदखणीच्या ऑफिसराचे कुड्डे चलयेकडेन धाडलें. हाचें फळ म्हूण हाचें फळ म्हूण मोगाच्या श्रध्देचेर अॅस्टरियाचे कुड्डेपण दृश्टिंत बदललें आनी तिका दिसपाक लागलें. ही खबर सगळ्याक पातळ्ळी आनी तेन्नाच्यान मोगी तरनाटे चले- चलयो हो दीस 'ल्युपर्कस' ह्या नांवान मनोवंक लागले. फुडें 496त वर्सा पोप हाणें समाजाचे कुड्डे विचारसरणेक लागून त्या उत्सवाचेर बंदी हाडली.
प्रथा.
अशें म्हण्टात, फ्रेब्रुवारी म्हयन्यांत वसंत ऋतूंत त्या काळांत रोमी तरनाटे आपल्या मोगी प्रेमिकांक मागणी घालताले अशी प्रथा आशिल्ली तांणी बरयल्ली मोगाची चीट 14 फेब्रुवारीक धाडटाले. हेच प्रथेक मागीर ल्हव ल्हव 'व्हेलेंटायन चीट' म्हणपाक लागले. फुडें हाचो प्रचार वाडत गेलो. उपरांत व्हेलेंटायन कार्डं धाडपाची प्रथा सगळ्यात पयलीं अशें तरेचें कार्ड ज्युनो फेब्रुआट हाणें बरयलें अशें म्हण्टात.
कांय जाणकारांच्या मताप्रमाण हे प्रथेचो आनी व्हेलेंनटायन ह्या नांवान जावन गेल्ल्या दोन संतांचो तसो कांयच संबंद ना. रोमन पुराण कथेंतली मोग्याची देवी व्हिनस हिचो चलो क्युपिडचें चित्र कार्डाचेर आसता.व्हेलेंटायनच्या कार्डाचेर आसता.
सोळाव्या शेकड्यांत स्वित्झरलंडांत सेंट फ्रान्सिस डी सेल्स ऑफ जिनेव्हा हाका अशें दिसलें, किरिस्तांव लोक बरेच मदेल्यात तांका शिस्त लावपा खातीर ताणें तेन्ना अस्तितत्वांत आशिल्ली लॉटरी पद्दत बंद केली. हे लॉटरी पद्दतीन रोमन लोक लाॅटरी तिकेटीचेर संतांची नांवां घालताले. तरनाटे चले चलयो चिटयो काडटाली आनी त्या लाॅटरिच्या ड्रॉ प्रमाण वर्सभर ताचेबरोबर संवसार करचो पडटालो.
अठराव्या शेंकड्यांत फ्रांसांतल्यो तरनाट्यो चलयो आपल्या मोग्या चल्याचें नांव कागदार बरोवन तो कागद वा चीट ताचें फाटीर दसयतालीं. तशेंच मध्य युगांत चलयो हळदुव्या रंगाचे कपडे घालतालीं. ताच्या मतान हळदुवो रंग हो पुननिर्मितीचो, सुखी संवसाराचो.
व्हेलेंटायन डे ही प्रथा लंडन,इंग्लंड, अमेरिका,इटली ह्या देशांत खूब प्रचारांत आसा. भारतात ही प्रथा ब्रिटीश लोकांपासून आयली. आयज ही प्रथा शारांपासून गांवगिऱ्यावाठारा मेरेन पावल्या. पयलीच्या काळांत ह्या दिसा कार्डां धाडटाले. सद्याच्या काळांत कार्डा वांगडा मोगाचो संदेश आशिल्लीं पदां, स्टफ ट़यज वा उगडासाक उरपासारक्यो वस्ती एकामेकांक भेट धाडटात.
Asro di, Deva Gaion

Asro di, Deva.
Dp : Asro di, asro di, Deva,
 Lipoi mhaka ghalun Tujeam paktteam-savlli.
Tunch mhozo Bhorvanso,
Tujeruch patietam.
Dusman veddho ghalta ten’na
Vattai mhaka, Taroka.
Bob martam Tujea Nanvan,
Tuje khankent ghe mhaka,
Avoi-zoxi apleam dhaktteank
Palvant aplea ektthaita.
Thir mkaha Tujer visvas
Zori choltam kallokant.
Nirminaka mhozo vidvas
Ailear mhojer akant.
Polleiat.
Gaionnam
अध्याय १ - अर्जुनविषादयोग

गीतेच्या पयल्याच अध्यायाच्या पयल्याच श्लोकांत राजा धृतराष्ट्र संजय ह्या आपल्या सारथ्या कडसून भारतीय युद्धाची गजाल समजून घेव्पाखातीर ताका प्रस्न विचारता. दुसऱ्या श्लोकांत धृताराष्ट्राचो पूत दुर्योधन द्रोणाचार्य कडेन गेल्ल्याची खबर संजय ताका दिता.
आपणाक कोणा कडेन झुजपाचें आसा हें समजुपा खातीर श्रीकृष्ण ताचेच सांगणे वयल्यान अर्जुनाचो रथ दोनूय सैन्यां मदीं उबो करता. उपरांत आपले आप्त, इश्ट आनी घरचे झुुजपाक तयार जाल्यात हें पळोवन, अर्जुन दुख्खान आकूळ जाता. झुुजांत आपल्या घरच्यांकूच मारून आनी झूज जिखल्यार राज्य, भोग आनी सुखां मेलोवन, आपणाक कितें लाभ जातलो असो खेद अर्जुनाक जाल्ल्यान ह्या अध्यायाक अर्जुनविषादयोग अशें नांव दिलां.
Kazoll Kukumm Mannyka Pannim - Dekhni

Kazoll Kukumm Mannyka Pannim.
Lampblack, vermillion, jewel water
Type: Deknni
Musical form: Binary
Literary form: Comment on Social Injustice
Translated by José Pereira
Kazoll kumkumm mannyka (mannikachem) pannim,
Lampblack, vermillion (kukumm), jewel water,
Bancu rigla motianim.
The stool encrusted with gems.
E gorachi riti fotti,
The ways of this house are wicked.
Nanvan vosnam dormanchi.
I will not go there for religion's reason.
Gounllea' gara geloly (gelole) korhen (kodden),
I went to the cowherd's house,
Tannom lagli dudachi.
And there felt like (having) a drink of milk.
Etonn' (etonnom) oitonn (oitonnom) moskory' kortam,
I make fun when I come and go,
Moskory' nuim rê kamanchi.
And quite pointless jokes they are.
Gonçalo babu tiketty zala.
Young Gonçalo has become (…),
Don kalliz toru.
Keeping his heart firm.
Rê randdgea nam tuk' ed baru.
Have you no care at all, you rascal.
Polleiat.
Dekhnni
Ganv

Ganv mhollear munxeanchi vosnnuk vo somudai, ganv poros vhodd punn xara poros lhan. Sadharonnoponnan kaim xenkddeamsaun kaim hozaram'meren loksonkhea asta. Ganv chodd korun graminn vatthar hanga asle tori xari ganv hi songonea kaim xari xezarakui lagu zata. Ganv sadharonnoponnan kaimsvorupi astat, tatunt sthir rauvosti astat; punn kxonnik ganv zaunk xoktat. Fuddem gamvantlim rabito ekmekank favo toxim lagim astat, ximpddil'li vosnnuk mhunnun bhuimprodexacher rund ximpddil'lim nant.
बा.सी.मर्ढेकर

बाळ सीताराम मर्ढेकर हो एक कवी.
जल्म.
बाळ सीताराम मर्ढेकर हांचो जल्म खानदेशांतल्या जळगांव जिल्हांत आशिल्ल्या फैजपूर हांगा जालो.
शिक्षण.
पुण्याच्या फर्ग्युसन महाविधालयांतल्यान बी.ए. जाले.
वावर.
तांणी कांय काळ टायम्स आँफ इंडिया ह्या इंग्लीश वृत्तपत्रांत सहससंपादक म्हणून काम केलें.फुडे कांय काळ इंग्लिशीचे प्राध्यापक म्हणून काम केलें.तशेंच आकाशवाणीचेर केंद्र अधिकारी (1938) ह्या पदाचेरुय तांणी काम केलें.
तांच्यो कविता.
शिशिरागम (1939),काही कविता (1947),आणखी काही कविता (1951) हे मर्ढेकरांचे तीन कवितासंग्रह प्रसिध्द आसात.हातूंत भितर सगल्यो मेळून फकत सव्वाशेंच्या वयर कविता आसल्यो,तरी तांचे गुणात्मक मोल इतलें आशिल्ले – ताणी साहित्याचेर युगप्रवर्तनात्माक असो प्रभाव घालो. ह्या उच्च दर्जाच्या आनी व्यापक आशयाच्या कवितां मजगती मराठी साहित्यांत आशिल्ली कोंडी फोडपाचें सामर्थ्य दिसून येता. तांकां मराठी नवंकाव्याचे प्रवर्तक मानतात.मर्ढेकरांच्या कवितेतल्यान निराशा आनी वैफल्य प्रगट जाता,हाचें कारण अशें सांगतात,दुसऱ्या महायुध्दा उपरांत जी परिस्थिती निर्माण जाली, मनशाचे जिणेंत जी निरशेणी आनी कृत्रिमता आयली आनी युध्दांत जो मानवसंहार जालो तो पळोवन मर्ढेकरांचे काळीज हाल्लें.तांकां खूब्ब दुख्ख जालें.ताचेर कांय उपाय नासल्या कारणान तांच्या मनांतली विफलता काव्यांतल्या प्रकट जाली.
Bhagivont Agnes

Bhagevont Sant Agnes hi ek vhodd bhagivont.
Zolm ani jivit.
Bhagevont Agnes hi Romachea astik ghoranneant Janerachea 28, 292 eka kristi ghorabeant zolmoli ani kristi totva mullieani vaddli. Tichea nanvacho orth xelli latin baxen agnus. Tem lanuch astana aplem jivit Jezuk bettouvn ankvar ravunk nichev getlo.Jezu aplo novro oxem tem mandtalem.Tem lhanuch astana krista pasot martir koxem melem.Tem fokt 12 vorsanchem aslem.
Bhurgeponn.
Taka zaiteo soirokio ietaleo punn tem soglleo soirikio moddtalem.Tanchea modlo eklo odikari Sempronius hacho cheddo aslo. Poilea pautti nakartoch to dusrea pautti soirik gheun ghelo punn Agnesan dusrea pautti soirik nakarli.Kanneo sangtat tea baxen Bhagevont Agnesak uprant xidolkechea ghorant ghatlem zoim tachem ankvarponn milagrini raklem. Tachea bhoglek konnuch vosso nasle punn tea odikariacho cheddo mat taka vibadunk gello tedna okosmat to kudd’ddo zalo, punn Bhagevont Agnesan magnnem korun taka tachi dixtt portun dili.Hi ghoddni odikarian aikona fuddem to dhanvi dhanvi Bhagevont Agnesak xirap ghalit xidolkechea ghorant gelo.Tea merent to Bhagevont Agnesak soddunk sodi punn aplea cheddeak somazant bhairaicho nhoi mhunn tannem eka mukdomak aplea cheddeachea svater ghalunk lailo.Jednam ho mukdom Bhagevont Agnesak uzo lavun marunk sodi. Tedna to uzo lavunk soddi tea lakdank uzo lagona zalo ani Bhagevont Agnesak kainch vaitt zalem nam.Punn uprant ek torsad ghevun tichi gomtti katorli.Oxem Bhagevont Agnes bara vorsanchem astana eka martirachem moronn mellem.
Altaracho Man.
Bhagivont Agnesachem moddem Romant purlem.Taka jivexim marlem hem aikun zaitim zannam tottaklim ani hea ghoddnen adim khub pidapid ditale ti antam unnem zale. Bhagevont Agnes mortoch tika rokddoch altaracho man favo zalo ani soglleanchi avddechi bhoktinn ti zali.Ti 21 Janer 304 hea disak meli.Bhagevont Agnesachim addam Sant'Agnese fuori le mura hea igorjent mukkhi altara ponda rakhun dovorleant hi igroz Bhagevont Agnesachea fondda voir bandllea.Tichi toklli Sant'Agnese in Agone, Rome's Piazza Navona hanga vegddi rakhun dovorlea.
Askarinn.
Bhagevont Agnes hika ankvar, nirmoll, nitoll, bhagent kam kortoleanchi, moddlolea zodpeachi, mareachea bhurgeanchi, soirigot zalleanchi, bolotkar zallea cheddvanchi askarin oxi mandtat.
Pollieat.
Agnes_of_Rome
घुमटगाज (यादस्तिका)

घुमटगाज (यादस्तिका)
उजवाडावणी
९ फेब्रेर, २००२
संपादक 
प्रा. भूषण भावे
प्रकाशक
डॉ. राजेंद्र हेगडे
सचीव, आयोजन समिती 
पयलें अ.भा.कों.सं. संमेलन
द्वारा कोंकणी भाशा मंडळ, मडगांव
मुखपृष्ठ
श्रीधर कामत बांबोळकार
व्यंगचित्रां
राजय पवार
संगणकीय मांडावळ
तन्वी ग्राफिक्स, मडगांव
छापणावळ
रुतू ऑफसेट्, वळवय
कोंकणी भाशा मंडळ
धेडी

व्हंकलेक सांगात दिवपी चलीभुरगें.आदल्या तेंपार गोंयातच न्हय जाल्यार हिंदूस्थानभर चले-चलयांचीं लग्नां भुरगेंपणांतच, अज्ञान वयार वा पाळण्यांत लेगीत करताले. चली वयांत येवंचे आदीं तिचें लग्न करूंक जाय हो धाक आशिल्ल्यान णव वर्सांमेरेन चलयांचीं लग्नां करताले. व्हंकल पिरायेन ल्हान आशिल्ल्यान ती आवय बापायगेरच ल्हानाची व्हड जाताली. चली वयांत येतकच तिचो आवयबापूय तिका घोवाल्या घरा व्हरून पावयताले.
गोंयांत चडशीं लग्नां पाळण्यांत जाय नासलीं. गोंयांत पांच ते णव वर्सां भितरल्या चलयांचीं आनी तांकां फावो सारक्या दोन-तीन वा पांच-स वर्सांनी जाण्टो अशा चल्यावांगडा लग्न करताले. लग्न करून त्याच दिसा घोवागेर धाडटालीं. व्हंकल ल्हान पिरायेची आशिल्ल्यान तिका घोवागेर कशें वागप तें कळनासलें.तिका आपल्या जिवाची जतनाय लेगीत राखूंक कळनासली. देखून तिचेवांगडा धेडी दिवंची पडटाली.मोट्या-मोट्या आद्य गिरेस्त आनी खानदानी घराण्यांतल्या व्हंकलांक लग्नांत आडसाटी, जाण्टीशी बायल-मनीस धेडी म्हणून दिताले.लग्न सुवाळ्या वेळार धेडी व्हंकले वांगडा रावताली. तेल-हळद लावपा वेळार न्हवऱ्याच्या तेलाच्या अहेराचें ताट घेवन धेडीच वताली. उपरांत तिका न्हवरेकारां कडसून बिदागी मेळटाली. लग्न जावन व्हंकल आपल्या नव्या घरा वताना तिचे वांगडा धेडीय वताली.व्हंकल भुरगें सभावान कसल्योय चुको करीत, तिच्या जिवाक कितेंय दुखापत जायत देखून धेडी तिका सांबाळटाली; तिचेर नदर दवरताली. त्या भुरग्याक बुद्द येवन ती जाण्टी जायसर धेडी तिगेर रावताली. कांय धेडयो जल्मभर तिच्याच घरा रावताल्यो.
आदल्या काळांत कांय गिरेस्तांगेर सेवेकारांची म्हळ्यार भावणींचीं घराणीं आसतालीं. ह्याच घराण्यांतलीं भुरगीं व्हंकलेवांगडा धेडी म्हणून वतालीं.लग्न समारंभांत धेडयेचीं फकाणां मारपाची चाल आसताली. पूण धेडयेपरस धेड्याचींच फकाणां चड मारताले. मध्यम वर्गांतल्या घराण्यांनी जांकां धेडयेचो खर्च करप परवडना त्या लोकांगेर व्हंकलेवांगडा तिची भयण वा फागूर भयण म्हळ्यार बापोलभयण, मावशेभयण बी समवयाचें भरगें धेडी म्हणून वांगडा धाडपाची चाल आसताली. ही धेडी पिरायेन ल्हान आसताली, देखून ती फकत व्हंकलेक सांगात दिताली. तिका आदार करिनासली. ही धेडी फकत पंदराच दीस व्हंकलेगेर उरताली. उपरांत व्हंकल जेन्ना कुळारा येताली तेन्ना तिचे वांगडा धेडी परत येताली आनी परत तिचे वांगडा वचनासली. कांयकडेन अजुनूय धेडी म्हणून व्हंकलेचे भयणीक तिचेवांगडा धाडपाची चाल आसा.
रिक्टर, बर्टन

रिक्टर, बर्टन : (जल्म: 22 मार्च 1931, ब्रुकलिन, न्यूयॉर्क). अमेरिकन भौतिकविज्ञ साय ह्या नव्या मूलकणाचो सोद एकाच वेळार पूण स्वतंत्रपणान लायिल्लेखातीर रिक्टर बर्टन आनी मॅसॅच्युसॅट्स इन्स्टिट्यूट ऑफ टेक्नॉलॉजीचो प्राध्यापक सॅम्युएल सी. सी. टिग हांकां नोबॅल पुरस्कार वांटून मेळ्ळो.
रिक्टंर हाणें मॅसॅच्युसेट्स इन्स्टिट्यूट ऑफ टॅक्नॉलॉजींतल्यान बी. एस्. (1952) आनी पी.एच्. डी. (1956) ह्यो पदव्यो घेतल्यो. 1956-59 वर्सा तो स्टॅनफर्ड विद्यापिठांतल्या हाय एनर्जी फिझिक्स लॅबोरेटरींत भौतिकीचो संशोधन सहाय्यक आशिल्लो. उपरांत स्टॅनफर्ड विद्यापिठांत तो साहाय्यक प्राध्यापक (1959-63) आनी सहयोगी प्राध्यापक (1963-67) आशिल्लो आनी 1967 वर्सासावन प्राध्यापक आशिल्लो. स्टॅनफर्ड लिनिअर अँक्सिलरेटर सँटराचो तो 1982-84 ह्या काळांत तांत्रिक संचालक आशिल्लो आनी 1984 वर्सासावन संचालक आसा. जिनीव्हाच्या युरोपियन ऑर्गनायझेशन फॉर न्युक्लिअर रिसर्च (सर्न) हे संस्थेंतूय ताणें 1975-76 ह्या काळांत काम केलें.
नोबॅल पुरस्कारा भायर रिक्टर हाका 1975 वर्सा ई. ओ. लॉरॅन्स पुरस्काराचो भोवमान मेळ्ळो. तो अमेरिकेच्या नॅशनल अँकॅडेमी ऑफ सायन्सीसचो वांगडी आसा. 1963-82 ह्या काळांत ताचे 150 परस चड संशोधनात्मक निबंद विंगड विंगड वैज्ञानिक नेमाळ्यांनी उजवाडा आयले. -कों. वि. सं. मं.
उमास (अमास)

असा+वस्=अमा सह वसतश्चन्द्रार्कौ यस्यांसा= अमा अर्थात सहितत्वान (एक नखेत्रांत). जे तिथीक चंद्र-सूर्य रावतात ती तीथ (हलायुध). चंद्राचे निमाणे कलेचें नांव.चांद्रमासाचो निमाणो दीस. अमाशेक चंद्र आनी सूर्य हांचे उदय आनी अस्त सादारणपणान एकदमूच जातात. अमाशेच्या राती चंद्राचो धर्तरेवटेनचो भाग पुराय काळखांत आसता. कारण अमाशेक सूर्य चंद्राच्या दुस-या अर्दांत उरता. सूर्याचें गिराण अमाशेक आसता.
अमा षोडशभागेन देवि प्रोक्ता महाकला।। संस्थिता परमा माया देहिनां देहधारिणी ।।
अर्थ: चंद्रमंडळाचे सोळावे कलेक म्हळ्यार अमाशेक, क्षयोदयादि बगर आशिल्ल्या कारणान महाकला अशें म्हणटात. ती सगळ्या प्राण्यांचे देह धारण करपी परम माया जावन आसा.
पंचागांत अमाशेची तीथ ३० ह्या आंकड्यान दाखयतात. अमासहें नांव ज्योतिशाच्या प्रगतीचें दर्शक जावन आसा. ताचे पयलीं दर्श हो शब्द आयिल्लो. दर्श म्हळ्यार अमाशेउपरांतची चंद्रदर्शनाची प्रतिपदा. अमास शब्दाचो उल्लेख ऋग्वेदांत येवंक ना.
सोमार, मंगळार, बिरेस्तार, तेचप्रमाण अनुराधा, विशखा, स्वाती ह्या नखेत्रांचेर ती आयल्यार खासा पवित्र अशें मानतात. सोमारा आयल्यार तिका ‘सोमवती’ अशें म्हण्टात. ते तिथीक बायलो अश्वत्थाची (पिंपळाची) पूजा करून ताका १०८ वस्तू ओंपतात. भाद्रपद अमाशेक ‘सर्वपित्री’ म्हण्टात आनी त्या दिसा सगळ्या पितरांच्या उध्येशाखातीर श्राध्द करतात. मांत्रिक
लोक मंत्रसाधनेखातीर ही रात पसंद करतात. नदरेच्या दोशाखातीर मंत्र, तंत्र, दोरे ह्या दिसा करतात. अमास ही तीथ सादारणपणान अशुभ मानतात. कापणी, मळणी, पेरणी ह्या दिसा
करिनात. नवे वस्त्रालंकार धारण करिनात. धान्य, पयशे संपत्तीसंबंदान आशिल्ल्यो वस्तू दुस-यांक दिनात. हो अनाध्याय दिस म्हूण पाळटात. साधू, पीर हांच्या समाधीचें दर्शन घेतात. श्रावण अमाशेक ‘कुशग्रहणी’ तशेंच ‘पिठोरी अमास’ अशेंय म्हण्टात. वैशाखांतले अमाशेक ‘भावुक अमास’ अशें म्हण्टात. आशाढांतले अमाशेक देशकाळाप्रमाण ‘हरिता अमास’ तशेंच ‘दीपपूजा अमास’ अशेंय म्हण्टात. मार्गशीर्षांतले अमाशेक ‘महाव्रती’ अशें म्हण्टात. पौषी अमाशेक ‘बकुल अमास’ म्हण्टात. माघांतले अमाशेक ‘मौनी अमास’ म्हण्टात. दिवाळेचे परबेवेळची ‘लक्ष्मीपूजन’ही परब अमाशेचे रातीक येता. अमाशेचें मूर्तीध्यान हेमाद्रीन अशें सांगलां:-
अअमावास्या विधातव्या द्धिर्दोर्मरकतप्रभा । दर्भासनस्थिता चेयं दर्भपिण्डधरा कृशा ।।
अर्थ: दोन भुजांनी, मरकत रत्नाचे कांतीची, दर्भासनाचेर आशिल्ली, दर्भमुठ धारण केल्ली आनी कृश अशी अमाशेची मूर्त करची.
श्रीदेवी

श्रीदेवी ही एक भारतीय चित्रपट अभिनेत्री आशिल्ली. श्रीदेवीने 'सोलहवां सावन' (१९७८), 'हिम्मतवाला' (१९८३), 'मवाली' (१९८३), 'तोहफा' (१९८४), 'नगीना' (१९८६), 'घर संसार' (१९८६), 'आखिरी रास्ता' (१९८६), 'कर्मा' (१९८७), 'मि. इंडिया' (१९८७) यासह ह्या अश्या कितलो्याश्याच सिनेमांनी काम केलां. ह्याचबरोबर, तांणी हिंदी चित्रपटां बरोबरच तमीळ, तेलगू, मल्याळम, कन्नड चित्रपटांमध्ये लेगीत काम केलें. २०१३ वर्सा, अभिनय क्षेत्रात उत्तम कामगिरी केल्ल्या बद्दल श्रीदेवी हांकां भारत सरकारा कडल्यान पद्मश्री हो पुरस्कार दिवन ताचो भोवमान केलो. २४ फेब्रुवारी २०१८ सकाळी दुबय हांगा, संयुक्त अरब अमिराती ह्या जाग्यार तिणें आपलो जीव सोडलो
Amchea Bapa - The Lord's Prayer

Amchea Bapa - Our Father.
Amchea Bapa Sorginchea,
Tujeam Nanv Povitr zaum, 
Tujem raj amkam ieum, 
Tuji khuxi sorgar zata toxi sonvsarant zaum. 
Amcho dispotto giras aiz amkam di 
ani ami amcher chukleleank bogxitanv, 
toxem amchim patkam bhogos,
ani amkam tallnent poddunk dium naka,
punn vaittantllim amkam nivar.
Amen
The prayer as it occurs in bible Matthew 6:9–13
The prayer as it occurs in Luke 11:2–4
Polleiat.
Lord's Prayer
बंगाली साहित्य

बरोवन बंगाली साहित्याचीच न्हय जाल्यार अणकारांवरवीं समेस्त भारतीय साहित्याची वाट मेकळी करून दिली. ताच्यो कांय म्हत्वाच्यो गाजिल्ल्यो कादंबऱ्यो अशो आसात- 'कपालकुंडला' (१८६६), 'मृणालिना' (१८६९), विषवृक्ष (१८७३) चंद्रशेखर (१८७७), रजनी (१८७७), कृष्णकांतेर विल (१८७८), राजसिंह (१८८१), आनंदमठ (१८८२), देवी चौधुराणी (१८८४), सीताराम (१८८६).
आमी सगळीं एक ( तियात्र)

पुस्तकाची म्हायती
-        प्रकाशन—गोवा कोंकणी अकादेमी अंक 78
-        पयली आवरूत्ती –2006
-        उजवाडावपी – गोपाल कशण पाडगेंवकर
-        छाप्पी – स्वर्णमुद्रा प्रिंटस
-        मुखेल चित्र – डोमनीक कोरदो
-        मोल – 25 रुपया
तोमाझीनो कारदोज
लेखकाची म्हायती
•      तांच्यानी बी.एस.सी ...बीएड...एम.ए चें शिकप केंला.
•      सुरवातीच्यान ते कोंकणी भाशेचे  चळवळींत वाटेकार आशिल्ले.
•      तांच्यानी आयज मेरेन 17 पुस्तकां उजवाडायल्या.
•      11 तियात्र.
•      पांच वर्सा विधान सभेचे सभापती
•      कोंकणी भाशा मंडळ आनी अनेक संवस्थेचे साहीतीक पुरस्कार फावो जाल्या.
पात्रां
•      बाप्पा (शेजारी)
•      रोजीन (शेजान)
•      दोतोर
•      रवी (बाप्पाचो पूत)
•      मिकेल (रोजीनाचो पूत)
•      सान्तु (गांवचो एक आंकल)
•      रापोसो (राजकी फुडारी)
•      नेन्सी (रापोसोची धुव)
•      चिमुलकार (राजकी फुडारी)
•      शीला (चिमुलकाराची धुव)
•      भाटकार (गांवचो भाटकार)
कथानगक
आमी सगळी एक ह्या तियात्रान बरोवपी तोमाझीनो कारदोज दोन धर्मा मदी राजकारणर्यांनी आपणाक मतां मेळपाखातीर कसो ह्या कोंकणो आनी क्रिस्तांव शेजा-या मदी फूट घालता हें स्पशटपणान तियात्राच्या माध्यमांतल्यान प्रेक्शकांच्या दोळ्यामुखार मांडलां.
ह्या तियात्रान कोंकणी आनी क्रिस्तांव धर्माची घरा दाखयल्यात . हे दोन धर्म वेगळे आसून सुध्दा बाप्पा आनी रोजीन मांय हांचेमंदी धर्माचो बंधन नासून एकवटान रावपी एकामोकांच्या ब-या वायटाक पावपी आनी तोंच्या भुरग्यां मदी इश्टागत दाखोवन दिल्या.
तियात्रान मिकेल आनी रोवीच्या मोगीकां विशी मांडला पुण दोगांय शीला आनी नेन्सी दोगांयच्या बापांयक { रापोसो / चिमुलकार } तांच्या लग्न जावपाचेर न्हयकार आशिल्लो . चिमुलकार आनी रापोसो राजकारणी आशिल्ल्यान दोगुय बाप्पाक आनी रोजीनाक एकामेकां विशी भडकायतात  आनी ती दोगांय एकांमेकांक माराक उडटात हें ते फकत मतां खातीर करतात. निमणेकडेन रवीक  दुयेत पडटा आनी ताका रगताची गरज आसता आनी मिकेल ताका रगत दिता आनी तो वाचता .मागीर बाप्पा आनी रोजीनाक कळून चुकता की तांच्यामदी फूट घालपी ते राजकारणी म्हण.
संघर्श
बाप्पा आनी रोजीन – कारण तीं दोगांय रीजकारण्यींच्या सांगण्यान एकामेकामदी दुसमानकाय हाडटा.
नेन्सी आनी रापोसो -- कारण रीपोसो ( नोन्सीचो बापुय) नेन्सी आनी मीकेलाच्या आड येता.
शीला आनी चीमुलकार – हांगासरुय तशेच शिला आनी ताच्या बापायमदी  लग्नाक न्हयतकार दिल्लयान वाद दिश्टी पडटा.
भास
•      कांय उतरां वाचपाक कठीण लागता.
•      भास सोपी आसा.
म्हजें मत
ह्या तियात्रान कळून येता की तीसरो मनीस आमच्या इश्टगतीन फूट घालपाक आयलो तरी इश्टागतीचेर विश्वास आसपाक जाय.
फादर पल्लेंटन फारीया

फादर पल्लेंटन, हांचो जल्म २० ओक्टूबर १९४० ह्या दिसा जालो.
जल्म.
२० ओक्टूबर १९४० ह्या दिसा जालो. ताच्या पायचें नांव रुडोलफो बी. सी फारीया आनी मांयचें नांव ऐसपीदीयाना फारीया.
शिक्षण.
ताणें बी.ऐ केल्या,आनी देवशास्त्र शिकला.
वावर.
ताणें खूबशे तियात्र बरयल्यात, दिगदर्शित आनी सादर केल्यात.. ताणें १८ तियात्र बरयल्यांत आनी माचयेर सादर केल्यात. त्या भायर बरयल्ले १० तियात्र ओल इंडिया रेडियो हाचेर सादर केल्यात. जे तियात्र ताणी बरयल्ले आनी दिगदर्शित कल्ले ते हे: मूनशाकुलाचो सोडवोनडार, तुकाच लागोन, कालोकांतलो सूरिया, समाजाचो दूस्मान, काळजिवंत जीना, भागिवंत पावलू, जेजू क्रिस्त, सवंसाराचो उजवाड, सुटका, जिविताची झोर, कांटयाचो मुखूट आदी. फादर पल्लेंटन फारीया हाणी ३ तियात्रांनी आपलें अभिनय केला ते हे: कांटयाचो मुखूट, नवोदीस उदेतलो आनी समाजाचो दूसमान.
फा. पल्लेंटननान गोंयच्या साहित्याक खूब योगदान दिलां. ताणें शांतिचो दूत ह्या तियात्रां वयर पुस्तक बरयलां. 
पुरस्कार.
ह्या ताच्या कामांक तांकां खूबशे पुरस्कार मेळल्यात, ते म्हूणल्यार:
० तुज्या मोगा खातीर, ह्या तियात्र पुस्तका वयर कोंकणी भाशा मंडळान पुरस्कार दिला.
० तुकाच लागोन, ह्या तियात्रा कला एकेडमी गोवा हाणी पुरस्कार दिला. 
० साहित्याक लागून गोवा स्ट्टे ऐन कलचर्ल पुरस्कार दिला 
० कला अकादेमी गोवा हाणी ‘कुंकळे म्हान गांव’ ह्या पुस्तकाक पुरस्कार दिला.
० कला अकादेमी गोवा हाणी काळजिवंत जीना’ ह्या तियात्राक पुरस्कार दिला.
Har Gobind Khorana

Dr. Har Govind Khuranna hacho zolm' 2 zaneuri 1922 disa ponzabantlea raipurant(pakistan) zalo. Ponzab videapitthachi em'.Es.Si chi podvi melloili. Taka xixyouriti mellil'lean monchesttor videapitthant to fuddlem xikxonnogheupa khatir gelo. Livhoropulak pradheapok e. Ttobrttosonachea margodrxona khala tannem pi.Ech ddi chi podvi melloili. 1948 vorsa ddokttorett melloili tori taka auddichi nokri mell'lli na mhunn to teach vorsa bhartant portolo. Nimannento hangai nirax zaun porot inglonddak gelo ani ani puddlea sonxodhonokareak survat keli. Nobel lorett, olekozhanddor ttodd he kebriz videapitthantole tanche sangati tankam mozot ani margodrxon kortale. Thoinchean 1952 vorsa to kenddak gelo. 1960 meren erogenik kemisri grup ergonaijhexon komnovelth risrch somsthent kam' korit raulo. Teach kallant tannem svitzhorolenddantlea loksobha vangddeachi choli bail mhunn svikaroli ani logn zalo. 1960t to omerikek gelo ani omerikechem nagriktv ghetlem. 1970t mesyochyusett insittittyutt ef tteknoloji he somsthent alfredd pi. Solen hanchea margodrxona khala pradheapok mhun nokri keli. Tannem 300 probondh boroileat.
Inamam
1958 vorsa taka rosainik somsthe koddlean march ovordd dilo. 1962 vorsa horimon praizhu takach mell'llem. Bhartosorokaran podmobhuxonn divn som'man kelo. Ponzab yunivhorsittin chonddhigoddhak ddiesosi hi podvi divn sonmanit kelo. Somvsarik namna mellil'lo prannijiun xastracho sonxodhok mhunn horgomvid khurannak zog vollkhota. Ddayoksiribonyukleyok osidd(ddiene) hanche mull ghottok sodun jinnetole onuvonxikotayecho sod laun vigoneanoxastrache paul fuddem ghalpant tannem mozot keli. Hea tachea sonxodhon kaream khatir robrtt ddoblyu hole ani marxol nirenobrg hanchea borobor taka nobel inam' vibhagun dilem.
Polleiat.
Har_Gobind_Khorana
अलिना सालदाना

श्रीमती. अलिना सालदाना.
श्रीमती. अलिना सालदाना ही गोंयच्या मंत्रीमंडळात एकलीच बायल मनीस मंत्री आसा.तीं भारतीय जनता पक्षाची प्रतीनिधी जावन आसा.
जल्म.
श्रीमती. अलिना सालदाना हांचों जल्म २७ फेब्ररी १९५२ ह्या वर्सा जालो.
वावर.
श्रीमती. अलिना सालदाना ही सद्या गोंयच्या वन खात्याची मंत्री आनी कुठ्ठाळी मतदारसंघाची आमदार कशी वावरता.0
Chakracho Kaido Vopar

Parable of the Master and Servant
Voparincho hetu.
Tednam xisamnim lagim sorun Taka vicharlem: “Voparimnim tanchê kodde kiteak uloitai?” Tannem portipall kelo: “Kiteak Sorginchea Rajeache gutt vollkhunchem dennem tumkam dil’lem asa; tankam herank na. Asa tankam Dev anink-ui ditolo ani tanchem map bhoron òt’tolem; punn na tankam, asa tem porian tanchê koddlem Dev kaddun ghetolo. Dekhun Hanv voparimnim tanchê kodde uloitam, kiteak polleun-ui tankam disona, ani aikun-ui tankam aikona ani somzo-i na.
Izaiasan oxem adinch sanglolem tem tanchê sovem pallon ieta:
‘Aikun-aikun tumkam kãi, somzochem na; polleun-polleun tumkam kãi dischem na. Kiteak hea lokachem kalliz zodd-nibor zalam, tanche kan bhere zaleat, tanche dolle dhamplole asat; na tôr dolleamnim tankam disunk lagtolem, kanamnim tankam sarkem aikunk melltolem, monan tankam somzotolem, ani, tim Mhojê-xim portun ieun, Hanv tankam borim korin .’
Chakracho Kaido Vopar.
Povitr Pustok ː Lukas 17 ː 7-10
7 Tumchê modem konn-eka monxak êk chakôr asa mhonn somzat; xet kosun vô menddram choroun to chakôr porot ghora ieta tednam chol vegim ani jevnnak bos, oxem taka dhoni mhonnttolo kai? Hachê bodlek,
8 mhojem jevonn toiar kôr ani hanv kha-piesôr, penkttak kas marun mezachem kam kôr ani magir tum kha-pie, oxem to mhonncho na kai?
9 Apnnem sanglolim kamam chakran kelim dekhun dhoniak chakracho upkar astolo kai?
10 Toxench, tumkam sanglolem titlem-i kelea uprant, tumi-i mhonnatt: Chaltim-bexttim chakram ami; amcho kaido aslo toch ami palllla.
“Voparimnim uloitolom, sonvsar rochloleak gupit asloleô vostu ukteô kortolom”, hem provadiachem utor oxem khorem zalem. (Matev 13:35)
वपारिंचो हेतू.
तेदनां शिसांनीं लागीं सरून ताका विचारलें: “वपारिंनीं तांचê कडे कित्याक उलयताय?” ताणें पर्तिपाळ केलो: “कित्याक सर्गिंच्या राज्याचे गूट वळखुंचें देणें तुंकां दिल्लें आसा; तांकां हेरांक ना. आसा तांकां देव आनिंक-ऊय दितलो आनी तांचें माप भरन òत्तलें; पूण ना तांकां, आसा तें परियान तांचê कडलें देव काडून घेतलो. देखून हांव वपारिंनीं तांचê कडे उलयतां, कित्याक पळेवन-ऊय तांकां दिसना, आनी आयकून-ऊय तांकां आयकना आनी संजोय ना.
इजाय्ासान अशें आदिंच सांगललें तें तांचê सवें पाळन येता:
‘आयकून-आयकून तुंकां कांय, संजचें ना; पळेवन-पळेवन तुंकां कांय दिसचें ना. कित्याक ह्या लकाचें काळीज जड-निबर जालां, तांचे कान भेरे जाल्यात, तांचे दळे धांपलले आसात; ना तोर दळ्यांनीं तांकां दिसुंक लाग्तलें, कानांनीं तांकां सार्कें आयकुंक मेळतलें, मनान तांकां संजतलें, आनी, तीं म्हजê-शीं पर्तून येवन, हांव तांकां बरीं करीन .'
चाक्राचो कायदो वपार.
पवित्र पुसतक ː लुकास १७ ː ७-१०
७ तुंचê मदें कण-एका मनशाक êक चाकोर आसा म्हण संजात; शेत कसून वो मेनड्रां चरवन तो चाकोर परत घरा येता तेदनां चल वेगीं आनी जेवणाक बस, अशें ताका धनी म्हणटलो काय? हाचê बदलेक,
८ म्हजें जेवण तय्यार कोर आनी हांव खापियेसोर, पेंकटाक कास मारून मेजाचें कां कोर आनी मागीर तूं खापिये, अशें तो म्हणचो ना काय?
९ आपणें सांगललीं कामां चाक्रान केलीं देखून धनियाक चाक्राचो उपकार आसतलो काय?
१० तशेंच, तुंकां सांगललें तितलेंय केल्या उपरांत, तुमीय म्हणाट: चाल्तिंबेश्टीं चाक्रां आमी; आंचो कायदो आसलो तच आमी पाळळा.
“वपारिंनीं उलयतलं, संवसार रचलल्याक गुपीत आसललेो वसतू उक्तेो कर्तलं”, हें प्रवादियाचें उतर अशें खरें जालें. (मातेव १३:३५)
श्री देवकीकृष्ण संस्थान, माशेल

श्री देवकीकृष्ण संस्थान, माशेल 
इतिहास.
श्री देवकीकृष्ण हें फोंडें म्हालांतल्या माशेल वाठारांत आशिल्लें नामनेचें देवस्थान. ह्या देवतेचें मुळ स्थान गोंयांतल्या तिसवाडी तालुक्यांतल्या चोडणां जुंव्यावयल्या पांडववाडो वाठारांत आसलें.
सोळाव्या शतमानांत हो जुंवो पुर्तुगेज राजकर्त्यांचे सत्तेखाला येतकच तांणी ख्रिस्ती धर्माच्या प्रसाराखातीर हिंदूंचो छळ सुरू केलो. तांणी हिंदू देवळांची आनी तांतूंतल्या मुर्तिची मोडतोड चलयल्यान हें दैवत स्थलांतर करून त्या वेळावयले पूर्तूगेज शिमेभायर दिवचल म्हालांतल्या मयें गावांत व्हरचें पडलें. थंयच्यान कांय वर्सांनी फोंडें म्हालांतल्या माशेल गांवांत देवूळ बांदून थंय ह्या देवाची स्थापना केली. चोडण जुंव्यावयल्यान हें स्थलांतर सुमार इ.स. 1540 पूण 1564 आदीं मयें वाठारांत जालां आसुयें आनीं मयें वाठारांतल्यान श्री क्षेत्र माशेलांत 1751 आदीं जाला आसूंक जाय. देवता पांडववाडकार आनी गावणवाडकार ह्या दोनूय कुळ्यांच्या एकंतर म्हाजन कुळावी लोकांची मुखेल देवता मानतात.
म्हाजन.
ही देवता जांणी स्थापन केली ते गौड सारस्वत ब्राह्मण, अत्री, काश्यप,वत्स, कौशीक आनी भारद्वाज ह्या पांच गोत्रांचे आसून तांचीं उपनांवांच वेगळी आसात देखीक अत्री गोत्रांच्या मनश्याचें मूळ उपनांव प्रभू पूण फुडें थळ, गांव आनी वेवसायावयल्यान तांच्या उपनावांत बदल जायत गेलो आनी ते प्रभू वेर्लेकार, प्रभू पर्रीकार ह्या नांवांन वळखूंक लागले. वत्स
गोत्राच्या मनशांचीं उपनांवां प्रभू दाडसाखळकार आनी भारद्वाज गोत्रांच्या मनशाची उपनांवां वरजे अशीं वळखूंक लागले.
जात्रोत्सव.
श्री देवकीकृष्णाची जात्रा दर वर्सा मार्गशीर्श म्हयन्यांत शुक्ल त्रयोदशी तिथीक आनी वर्सान वर्स चातुर्मास सोडल्यार पाक्षिक निमतान शिबिकोत्सव जाता तोय त्रयोदशी तिथी दिसाच. हाचेवयल्यान कळटा की त्रयोदशी तिथीक खुब म्हत्व आसा. श्री देवकीकृष्णाची जात्रा ही सगळ्या धारवाडकार घराण्यांच्या लोकांची जात्रा.त्या दिसा श्री देवकीकृष्णाक 
गंध पुजा करतात मागीर दिवजां,महाआरती आनी नैवेद्य जाता.रातच्या वेळार श्री देवकीकृष्णाच्या मुर्तेची पालखी जाता.
मँडम कामा

मँडम कामा भिकाजी रूस्तुम कामा हांचो जल्म ता. 24 सप्टेंबर 1861 हया दिसा एका पारशी कुटुंबांत जालो. तांच्या बापायचें नांव सोराबजी फ्रामजी पटेल आनी आवयचें नाव जयजीबाई. पारशी समाजांतली भारतीय क्रांतिवीर बायला आनी परदेशांतल्या भारतीय क्रांतिवीरांचें स्फूर्तीस्थान. तांचे शिक्षण मुंबयंत जालें. तांचो घरकार मुंबयांत एक नामनेचो साँलिसिटर आशिल्लो. भलायके खातीर ती 1902 वर्सा इंग्लंडाक गेलीं आनी थंयच तिचें राजकीय जिवीत सुरू जालें. दादाभाई नौरोजी ब्रिटिश संसदेंत वेंचून आयलो,तेत्रा तिणें ताका खुब पालव दिलो.पूण क्रांतिकाराक पींड आशिल्ल्यान तिका क्रांतिकाराक चळवळी विशीं ओड लागली.स्वतंत्र्यावीर सावरकर इंग्लंडांत येतकच ताच्या उलोवपाचो आनी असामान्य व्यात्किमत्वाचो तिचेर प्रभाव पडलो आनी ती अभिनव भारत संस्थेचो वांगडी जाली.उपरांत युरोपांतूच रावन स्वतंत्रतायेचे चळवळी खातीर तिणें आफ्लें जिवीत ओंपलें.क्रांतीकारक साहित्य उजवाडावप, भारता विशीं व्याख्यानां दिवप आनी भारतीय क्रांतीवीरांक सगळे तरेचो पालव दिवप, हें तिचें दिसपट्टें कार्य जालें.आँगस्ट 1907 वर्सा, जर्मनींत भरिल्ले आंतरराष्ट्रीय समाजवादी परिशदेंत सरदारसिंग राणा वांगडा तिणें वांटो घेतलो आनी ब्रिटीश प्रतिनिधींच्या विरोधाक पर्वा करिनासतना,भारतीय स्वातंत्र्या विशींचो प्रस्ताव मांडलो.त्याच वेळार भारतीय स्वातंत्र्यांचें प्रतीक म्हूण वंदे मातरम हो मंत्र आशिल्लो तिरंगी झेंडो तिणें चडयलो. 1935 वर्सा, ती भारतांत परत आयली.भारताच्या स्वातंत्र्या खातीर आपलें सर्वस्व ओंपपी भारतीय बायलां मदीं तिका मानाची सुवात आसा.
Papia Tum re nirbhagia Gaion

Papia Tum re nirbhagia.
Papia tum re nirbhagia,
tum pap nam sanddxi !
sasnnachea sasnnak, papia,
iemkonddant pavxi !
Dhon ani grestkai, papia,
hangach dovorxi;
tujeo kornnio gheun, papia,
zhott’ttak re vexi.
Hanga pap tuj’ dhampolam,
thoi tem ugtem zait.
Devagelo xrap, papia,
tujer re poddot.
Soitan nhoi re, papia,
dusman re tuzo;
iemkonddant zaxi, papia
gulam re tazo.
Devan rochila, papia,
sorgachea sukhak;
kiteak tum vetai, papia,
sasnnachea dukhak ?
Pap bhogsuncheak re, papia,
upai re sompo:
ontoskomna-dukh, papia,
an’nichev khoro.
Kumsarak vochunk, papia,
loz dhori naka:
Somi Jezu Krist, papia,
ravta re tuka
Devacho re Put, papia,
monisu zalo
sorgar thaun tuka, papia,
soddounk re ailo
Polleiat.
Gaionnam
ಫಾಮಿಲೀಚಿ ಭೇಟ್ ಮಾಗ್ಣೆಂ

Family Prayer.
&lt;poem&gt;
ಎಹ್ ಅಜ್ಯಾಪಾಂಚೆ ಆಂಕ್ವಾರಿ, ಸರ್ಪಟ್ ಪಡುನ್ ತುಜ್ಯಾ ಇಮಾಜಿ ಮ್ಹೂಕಾರ್,
ಆಮಿ ಆಯ್ಲ್ಯಾಂವ್ ಎಕಾಣೆ ಭೆಟೊಂವಕ್ ತುಜೆ ಚಾಕ್ರೆಕ್, ಆಮ್ಚೊ ಜೀವ್,
ಆಮ್ಚ್ಯಾಂ ಕಾಳೀಜ್, ಆಮ್ಚ್ಯಾಂ ಘರ್‌ದಾರ್, ಆಮ್ಚೊ ವಾವ್ರ್-‌ಧಂದೊ ಆನಿ
ಸಗ್ಳೆಂ ಆಮ್ಚೆಂ ಲಾಗಿಂ ಆಸಾ ತೆಂ ತುಕಾ ಭೆಟಯ್ತಾಂವ್.
ಬೆಸಾಂವ್ ಘಾಲ್ ಹೆ ಫಾಮಿಲೀಚೆರ್ ಜಿ ಸೊದ್ತಾ ದಾಖೊಂವಕ್
ತುಜೊ ಮೋಗ್ ಕರ್ತಾ ಮ್ಹಣ್; ಬೆಸಾಂವ್ ಘಾಲ್ ಹ್ಯಾಂ ಭುರ್ಗ್ಯಾಂಚೆರ್,
ಸಾಂಭಾಲುಂಕ್ ತಿಂ ನಿತಳ್ ಆನಿ ನಿರ್ಮಳ್; ಬೆಸಾಂವ್ ಘಾಲ್ ಆಮ್ಚ್ಯಾಂ
ಪುತಾಂ-ಧುವಾಂಚೆರ್, ಆಪ್ಲ್ಯಾ ಭಾವಾರ್ತಾನ್ ಆನಿ ಶೆಗುಣಾನಿಂ ಜೈತ್,
ತಾಣಿಂ ವ್ಹರುಂಕ್ ಸಂವ್ಸಾರಾಚ್ಯಾಂ ಪೆರೀಗಾಂಚೆರ್ ಆನಿ ಆಪ್ಲ್ಯಾ
ಅತ್ಮ್ಯಾಚ್ಯಾಂ ದುಸ್ಮಾನಾಚೆರ್, ಬೆಸಾಂವ್ ಘಾಲ್ ಆವ್ಯ್‌ ಬಾಪಾಯ್ಚೆರ್,
ತಾಣಿಂ ಫಾವೊ ತೆ ಪರಿಂ ಪಾಳುಂಕ್ ಆಪ್ಲೆ ಕಾಯ್ದೆ, ಬೆಸಾಂವ್
ಘಾಲ್ ಆಮ್ಚೆರ್ ಸಗ್ಲ್ಯಾಂಚೆರ್, ತುಜೆ ವರ್ವಿಂ ತಾಂಕುಂಕ್ ಆಮಿ
ಸದಾಂಚ್ ವಾಟ್ ಸರ್ಗೀಂಚಿ, ಪವಿತ್ರ್ ಆರ್ಲುಕ್ ಜಾಂವ್ಕ್ ಆಮ್ಚ್ಯಾ
ಜಿವಾಚಿ ರಾಖಣ್ ಆನಿ ಭಾಂಗಾರಾಚಿ ಚಾವಿ ಉಗ್ಡುಂಕ್ ಆಮ್ಕಾಂ
ಧಾರಾಂ ಸರ್ಗೀಂಚಿಂ
ಅಶೆಂ ಜಾವ್ನ್.
 ಆಮೆನ್ 
&lt;/poem&gt;
दुर्योधन

दुर्योधन हो महाभारतांतलो कौरवांचो मुखेली आनी हस्तिनापूरचो सम्राट. कौरव कुळांतल्या धृतराष्ट्राक गांधारीपसून शंबर पूत जाले. तातूंतलो दुरेयोधन हो सग सगळ्यांत व्हड. तो जल्मले उपरांत जायते अपशकून जाले देखून धृतराष्ट्रान हेविशीं ब्राम्हणांक विचारलें तेन्ना ब्राम्हमांनी तो कुलक्षय करतलो म्हणून ताचो त्याग करपाक धृतराष्ट्राक सांगलें. पूण ताणें तशें केलेंना. पंडूपूत्र धर्मराज हो दुर्योधनापरस व्हड आनी भीम ताचे वांगडचो. सगळे कौरव आनी पांडव एकठांय ल्हानाचे व्हड जाले. सुरवातीपसुनूच दुर्योधनाच्या मनांत पांडवांविशीं दुस्वास आशिल्लो.
कौरव आनी पांडवांक द्रोणाचार्यान शस्त्रविद्या शिकयली. तातूंत अर्जून सगळ्यांत हुशार थरिल्ल्यान दुर्योधनाच्या मनांत अर्जुनाविशीं दुस्वासी भावना निर्माण जाली. दुर्योधनाक बलरामाकडल्यान गदायुध्दाचें शिक्षण मेळ्ळील्ले. धृतराष्ट्रान धर्मराजाक युवराज म्हणून अभिशेक केले उपरांत दुर्योधनाची दुस्वासी भावना चडूच वाडली. कौरव आनी पांडवा मदल्या झगड्याक खऱ्या अर्थान हांगाच्यान सुरवात जाली. दुर्योधनान कर्ण आनी शकुनीच्या आदारान पांडवांचो नाश करपाखातीर जायते यत्न केले. लाखेचें घर निर्माण करून पांडवांक लासून मारपाचोय यत्न केलो. पूण तो सफल जालोना. द्रौपदी स्वयंवराक दुर्योधनय आयिल्लो. त्या वेळार द्रौपदीन अर्जुनाक वेंचून काडलो तें पळोवन ताका चड तिडक मारली. धृतराष्ट्रान पांडवांक आपलें अर्दें राज्य दिलें आनी इंद्रप्रस्थ नगरींत रावपाक सांगलें. युधिष्ठिरान ह्या वेळार राजसूय यज्ञ केलो. कोशागाराचें काम दुर्योधनाकडे सोंपयल्लें. तेन्ना एक-दोन खेपे ताचो अपमान जालो. ताका लागून ताची सूड भावना जागृत जाली. पांडवांचे वर्चस्व ताका कशेंच सहन जायना जालें. कपटद्युतांत ताणें पांडवांचें सगळें जिखून घेतले आनी दौपदीचीय विटंबणा केली. पांडवांक वनवासाक धाडले. वनवासांतय ताणें पांडवांक खूब तरांनी सतायले. पूण पांडव तातूंतल्यान वाटावले. तांचो अज्ञातवास आनी वनवास सोंपलेउपरांत तांणी आपल्या पुरयतावरवीं दुर्योधनाकडेन अर्द्या राज्याची मागणी केली. पूण दुर्योधनान तांकां बोटायेदी लेगीत भूंय दिवपाक न्हयकार दिलो. हाचोच परिणाम म्हण युध्दाक सुरवात जाली.
कृष्णाचें सगळें सैन्य दुर्योधनाक मेळ्ळें आनी कृष्ण पांडवांच्या पक्षाक वचून मेळ्ळो. दोनय वटांनी युध्दाची तयारी जाली. कृष्णान मदेस्ती करून युध्द जावचें न्हय म्हण यत्न केलो. पूण ताचो उपेग जालो ना. हेउपरांत अठरा दीस भारतीय युध्द जालें. भीमान गदायुध्दांत दुर्योधनाचे मांडयेर घाव करून ताका जखमी केलो.
धर्मराजाच्या मनांत दुर्योधनाविशीं केन्नाच दुस्वास नाशिल्लो. तो दुर्योधनाक सदांच सुयोधन अशें म्हण्टालो. तो पराक्रमी, राजनितीकुशल आशिल्लो. ताका जायते इश्ट आशिल्ले. भीष्म, द्रोण, कृप ह्या सारक्या व्हड मनशांचो ताणें आदर केल्लो. देखुनूच दुर्योधनाचो युध्दाचो निर्णय कुरूक्षयाक कारण जातलो हें समजुनूय भीष्म-द्रोण हाणीं दुर्योधनाचो पक्ष सोडलोना. दुर्योधनान हो राकेसी वृत्तीचो नाशिल्लो पूण तो पांडवांचो दुस्वास करतालो. ताका न्याय, बरें गूण, मान ह्या सारकिल्ल्या गजालींविशींची जाण आशिल्ली. पूण तो दुस्वासान कुड्डो जाल्लो. दुस्वास, सूडबुध्दी सारकिल्ल्या वांयट गुणांक लागून सर्वनाश जाता हेंच दुर्योधनाच्या महाभारतांतल्या व्यक्तिचित्रणांतल्यान महाभारतकारांनी दाखयलां.
पळेयात.
Duryodhana
सांत मिगुयेलआक मागणें

सांत मिगुयेलआक मागणें.
Prayer to Saint Michael the Archangel
भागेवंत आर्कांज मिगुयेल झुजांत तूं आमकां पाव,
आनी देवचाराच्या खोटेपाणांतले आनी तांच्यां
फासांतले तूं आमकां निवार; देव आपलें फर्मण
ताके घालूं म्हुण आनी पराथून मागतांव, आनी
तुं आंज्यां बडव्यांच्या धोलबाराच्या पर्दाना.
देवाचे पदवेन एमकोडात शेवटून उडय सयतानाक
आनी येरां देवचारांक जे अतम्यांचो इदबाड करूंक जळपतात संवसारांत.
आमेन
पळेयात.
Sant Minguelik Magnnem